यह काल तीन दशकों तक रहा। इस काल के अन्तिम दशक के प्रारंभिक दौर सन् 1942 में लघुकथा शब्द की भी उत्पत्ति हो चुकी थी। इन तीन दशकों में यानि तीन सौ साठ महीनों में तीन सौ साठ लघुकथाएँभी नहीं लिखी गई और लघुकथा विषयक संग्रह सिर्फ़ संख्या में पांच प्रकाशित हुए। लघुकथा विषयक प्रथम पुस्तक जयशंकर प्रसाद का लघुकथा संग्रह ’प्रतिध्वनि’ 1926 में प्रकाशित हुआ। लघुकथा की दूसरी पुस्तक ठीक दो दशक बाद 1947 में सुदर्शन का लघुकथा संग्रह ’झरोखे’ प्रकाशित होकर आया। इस काल की अन्य लघुकथा पुस्तकें 1950 में रामवृक्ष बेनीपुरी का ’गेहूँ और गुलाब’ व जबलपुर से श्री आनन्द मोहन अवस्थी का ’बंधनों की रक्षा’ और बिहार से दिगम्बर द्वारा रचित ’हर सिंगार’ शीर्षक से लघुकथा संग्रह प्रकाशित हुए। इस काल के उपलब्ध लघुकथा लेखन का ब्यौरा संक्षिप्त में इस प्रकार से है–